Συχνότητα επασβέστωσης (encrustation) και Επιπλοκές των Καθετήρων τύπου Double J: Μια Συστηματική Ανασκόπηση και Μετα- ανάλυση
Creators: name: Φωτιάδης, Κωνσταντίνος Στέφανου
Publisher: name: Aristotle University of Thessaloniki
Year: 2025
Subjects: Επασβέστωση
Ουρητηρικός καθετήρας τύπου Double-J (DJ)
Παράγοντες κινδύνου
Calcification
Ureteral catheter type Double-J (DJ)
Risk factors

description: Η επασβέστωση των ουρητηρικών καθετήρων τύπου Double-J (DJ) αποτελεί συχνή και σημαντική επιπλοκή στη χρήση τους για την αποκατάσταση της ροής των ούρων σε καταστάσεις απόφραξης του ουροποιητικού. Η κατανόηση των παραγόντων κινδύνου και της συχνότητας εμφάνισης είναι κρίσιμη για τη βελτίωση της θεραπευτικής προσέγγισης. Η παρούσα μελέτη έχει ως στόχο τη συστηματική ανασκόπηση και τη μετα-ανάλυση της συχνότητας επασβέστωσης των ουρητηρικών καθετήρων τύπου DJ και την αξιολόγηση των παραγόντων κινδύνου που σχετίζονται με αυτήν. Πραγματοποιήθηκε αναζήτηση σε ηλεκτρονικές βάσεις δεδομένων (PubMed, Embase, Scopus, Cochrane Library) για μελέτες που δημοσιεύθηκαν από το 2000 έως το 2023. Συμπεριλήφθηκαν προοπτικές, αναδρομικές μελέτες και τυχαιοποιημένες κλινικές δοκιμές που αναφέρουν τη συχνότητα επασβέστωσης και τους σχετικούς παράγοντες κινδύνου. Η στατιστική ανάλυση περιλάμβανε μετα-ανάλυση τυχαίων επιδράσεων και ανάλυση ετερογένειας. Από τις 10 συμπεριληφθείσες μελέτες με 1.058 ασθενείς, η συνολική συχνότητα επασβέστωσης εκτιμήθηκε στο 47% (95% CI: 27,1%-66,9%). Οι κύριοι παράγοντες κινδύνου ήταν η παρατεταμένη παραμονή των καθετήρων (&gt;6 εβδομάδες), το αλκαλικό pH των ούρων και οι υποτροπιάζουσες ουρολοιμώξεις. Καθετήρες με υδρόφιλη επικάλυψη εμφάνισαν χαμηλότερα ποσοστά επασβέστωσης σε σχέση με πολυουρεθανικούς καθετήρες .Η επασβέστωση των καθετήρων DJ είναι μια συχνή επιπλοκή που σχετίζεται κυρίως με τη διάρκεια παραμονής και το pH των ούρων. Η έγκαιρη αντικατάσταση των καθετήρων και η τακτική παρακολούθηση είναι σημαντικά για τη μείωση του κινδύνου. Περαιτέρω έρευνα απαιτείται για τη βελτίωση της διαχείρισης των καθετήρων DJ και την ανάπτυξη νέων υλικών με ανθεκτικότητα στην επασβέστωση
description: The encrustation of Double-J (DJ) ureteral stents is a common and significant complication in their use to restore urine flow in cases of urinary tract obstruction. Understanding the risk factors and incidence is critical for improving therapeutic approaches. This study aims to systematically review and perform a meta-analysis on the incidence of DJ ureteral stent encrustation and evaluate the associated risk factors. A search was conducted in electronic databases (PubMed, Embase, Scopus, Cochrane Library) for studies published between 2000 and 2023. Prospective, retrospective studies, and randomized clinical trials reporting the incidence of encrustation and related risk factors were included. Statistical analysis involved a random-effects meta-analysis and heterogeneity analysis. From the 10 included studies with 1,058 patients, the overall incidence of encrustation was estimated at 47% (95% CI: 27.1%-66.9%). The main risk factors were prolonged stent indwelling time (&gt;6 weeks), alkaline urine pH, and recurrent urinary tract infections. Stents with a hydrophilic coating showed lower encrustation rates compared to polyurethane stents. DJ stent encrustation is a common complication, primarily associated with stent duration and urine pH. Timely stent replacement and regular monitoring are crucial in reducing the risk. Further research is needed to improve DJ stent management and develop new materials resistant to encrustation.